Kahest statist - Intelligence ning Perception - sõltub veel üks oskuste rida - käsitöö elik mängukeeli Crafting. Craftimisest tasub suisa lähemalt rääkida. Kui paljudes MMO-des on enamus mängijate toodetust crap, siis FE-s saab valmistada suuremat enamust mängus kasutatavast varustusest (rüüd ja relvad, toit ja laskemoon  jne). Samuti ei "boundu" (peale kasutuselevõttu ainult sellele charile kasutatav ja mitte müüdav/edasi antav) enamus esemeid ning kui mängija on oma varustusest "välja kasvanud", saab ta vana kola kas oma sõpradele/altidele saata või oksjonil maha müüa. Üks meeldiv asi FE craftingus on see, et su char ei pea kogu aja nagu tola seisma miskis töökojas - sa võid erinevat tüüpi kola craftuma panna (pea-asi et tööriist ja tooraine kaasas) ning siis minna reisile, lahingusse ja isegi välja logida - ettenähtud aja  möödudes on asjad valmis. Ilma selleta oleks nagu pea võimatu kõrgemate tasemete varustust ehitada - on seal juba paljude komponentidegi valmimise aeg pool ööpäeva või pikemgi. Universaalne valuuta, mis siin kehtib, on kasiinožetoon (chips): 100 halli = 1 sinine, 100 sinist = 1 punane, 100 punast = 1 kuldne. Lisaks saab mängija craftida veel üht olulist kaubaseeriat - transpordivahendit, milleks on eri liiki hobused või eri liiki mehhaanika (mootorrattad, ATV-d, luitebagid ja võimsamana kõigist auto,  Interceptor). Sõiduvahendid erinevad kiiruse, kasutatava kütuse ja selle kuluefektiivsuse, kandevõime jms poolest. Karmimatele sõidukitele saab pardale monteerida tulirelvi ning maha pidada motoriseeritud lahinguid. Range-relvi saab kasutada ka hobse seljast maha tulemata.